# Hidrobàtids

Els hidrobàtids (Hidrobatidae) són una família d'ocells de l'ordre dels procel·lariformes que comprèn set gèneres vivents, dividits en divuit espècies. A la Mediterrània en són representants l'ocell de tempesta, el petrell oceànic i el petrell cuaforcat.

## Morfologia

* Dimensions petites
* Plomatge fosc.
* Els conductes nasals són soldats en un tub únic, amb septe, i a la vora posterior de l'estern sense escotadures.
* No presenten dimorfisme sexual.

## Alimentació

Mengen crustacis planctònics i peixets que atrapen a la superfície del mar.

## Hàbitat

Viuen a alta mar i només tornen a terra per criar.

## Distribució geogràfica

Són cosmopolites i es troben a tots els oceans de la Terra. Les espècies de la subfamília Oceanitinae acostumen a viure a l'hemisferi sud i les de la subfamília Hydrobatinae a l'hemisferi nord.

## Costums

Són d'hàbits nocturns, sobretot a l'època de cria, pelàgics i volen rasant l'aigua. També són monògams.

## Conservació

Les principals amenaces per a aquests ocells són la introducció d'espècies alienes als seus ecosistemes (en especial mamífers, com ara cabres, rates, porcs i gats assilvestrats) que depreden els ous i els pollets de llurs colònies de cria o alteren el seu hàbitat. Així mateix, algunes espècies d'aquesta família estan amenaçades d'extinció per les activitats humanes.

## Taxonomia

| Subfamília | Nom comú | Nom científic | Estat actual |
| Oceanitinae | Petrell oceànic | Oceanites oceanicus | Existent |
| Oceanitinae | | Oceanites maorianus | Existent |
| Oceanitinae | | Oceanites gracilis | Existent |
| Oceanitinae | | Oceanites zalascarthmus | Extint |
| Oceanitinae | | Garrodia nereis | Existent |
| Oceanitinae | Petrell carablanc | Pelagodroma marina | Existent |
| Oceanitinae | | Fregetta tropica | Existent |
| Oceanitinae | | Fregetta grallaria | Existent |
| Oceanitinae | | Nesofregetta fuliginosa | Existent |
| Hydrobatinae | Ocell de tempesta | Hydrobates pelagicus | Existent |
| Hydrobatinae | | Oceanodroma leucorhoa | Existent |
| Hydrobatinae | | Oceanodroma matsudairae | Existent |
| Hydrobatinae | | Oceanodroma microsoma | Existent |
| Hydrobatinae | | Oceanodroma tethys | Existent |
| Hydrobatinae | Petrell de tempesta de Madeira | Oceanodroma castro | Existent |
| Hydrobatinae | Petrell de Swinhoe | Oceanodroma monorhis | Existent |
| Hydrobatinae | | Oceanodroma macrodactyla | Extint |
| Hydrobatinae | | Oceanodroma tristrami | Existent |
| Hydrobatinae | | Oceanodroma markhami | Existent |
| Hydrobatinae | | Oceanodroma melania | Existent |
| Hydrobatinae | | Oceanodroma homochroa | Existent |
| Hydrobatinae | | Oceanodroma hornbyi | Existent |
| Hydrobatinae | | Oceanodroma furcata | Existent |
| Hydrobatinae | | Oceanodroma hubbsi | Extint |
Modernament ambdues subfamílies han passat a ser considerades famílies diferents arran treballs com Nunn et Stanley 1998 o Penhallurick et Wink 2004

## Referències

* Els hidrobàtids a la UICN. (anglès)
* ↑ Handbook of the Birds of the World and BirdLife International (2022). Handbook of the Birds of the World and BirdLife International digital checklist of the birds of the world. Version 7. http://datazone.birdlife.org/userfiles/file/Species/Taxonomy/HBW-BirdLife_Checklist_v7_Dec22.zip.
* ↑ GB Nunn et SE Stanley. 1998. Body size effects and rates of cytochrome b evolution in tube-nosed seabirds. Molecular Biology and Evolution 15: 1360–1371
* ↑ J Penhallurick J et M Wink. 2004. Analysis of the taxonomy and nomenclature of the Procellariiformes based on complete nucleotide sequences of the mitochondrial DNA genome. Emu 104: 125–147.

## Enllaços externs

* «Hidrobàtids». Gran Enciclopèdia Catalana. Barcelona: Grup Enciclopèdia Catalana.
* Informació sobre 21 espècies d'hidrobàtids (francès) i (anglès)
* Taxonomicon (anglès)